ওয়েব ডেস্ক: বড়দিনের মুখে বেড়াতে যেতে চান? অথচ হাতে নেই পর্যাপ্ত ক্যাশ? সমস্যার সমাধানে হাজির বেহালার একটি ট্র্যাভেল পোর্টাল সংস্থা। নাম Group Outing। সম্প্রতি বেহালায় একটি মেলায়  স্টল দিয়েছিল তারা। সংস্থার USP ছিল Cash less Tour। অর্থাত্‍ অনলাইনে বুকিং করলেই তারা আপনাকে বেড়াতে নিয়ে যাবে প্রায় ক্যাশ ছাড়াই।  
পকেটে কানা কড়ি না থাকলেও চলবে। চলতি মাসের ১৬, ১৭ এবং ১৮ তারিখ গ্রুপ আউটিংয়ের প্রথম ট্রিপ সুন্দরবন। ২ রাত, ৩ দিন। এছাড়াও তাদের আরও ভ্রমণ প্যাকেজ রয়েছে। তবে  এখানেই শেষ নয়। চমক আরও আছে। একান্তই কেউ টাকা দিতে চাইলে, থাকছে বাতিল ৫০০ এবং হাজার টাকার নোট দিয়ে বুকিংয়ের সুবিধা। আর এতেই কেল্লা ফতে। মেলার স্টলেই ফর্ম ফিলাপের হিড়িক।